Arturo Vidal

Arturo Erasmo Vidal Pardo (Spanjisht: [aɾˈtuɾo eˈɾazmo βiˈðal ˈpaɾðo]; lindur më 22 maj 1987) është një futbollist profesionist kilian i cili luan si mesfushor për klubin italian Internazionale dhe kombëtaren kiliane. Performancat e tij gjatë kohës te Juventusi bënë që ai të fitonte pseudonimet Il Guerriero ("Luftëtari"), Rey Arturo ("Mbreti Artur") dhe La Piranha nga media italiane për shkak të stilit të fortë të lojës dhe ndërhyrjeve agresive. Në Kili, ai njihet si Kinnikuman, për shkak të ngjashmërisë me personazhin e animes me të njëjtin emër.

Vidal e nisi karrierën e tij te Colo-Colo, me të cilën fitoi tre Primera División Kiliane. Ai më pas u zhvendos në Evropë, ku luajti për katër sezone me Bayer Leverkusen. Në vitin 2011 ai u transferua te Juventusi, ku u cilësua si një nga mesfushorët më të mirë në botë. Me italianët, ai fitoi katër Scudetto rresht në katër sezone të luajtura atje, si dhe ishte një lojtar i rëndësishëm në Ligën e Kampioneve të sezonit 2014–15, ku Juventusi arriti në finale. Ai u emërua në listën e dhjetë kandidatëve për çmimin Çmimi UEFA Lojtari Më i Mirë në Evropë falë performancave të tij. Më 28 korrik 2015, Vidal u rikthye në Bundesligë, duke firmosur me Bayern München me të cilët fitoi tre kampionate rresht në tre sezone që luajti. Pas tre viteve në Mynih, ai kaloi te Barcelona, duke fituar La Ligan në sezonin e parë, e cila ishte kampionati i tij i tetë rresht i fituar.

Vidal ka luajtur 115 ndeshje dhe ka shënuar 28 gola për Kilin që nga debutimi i tij në vitin 2007. Ai ndihmoi ekipin të fitonte edicionet 2015 & 2016 të Copa América, si dhe luajti edhe në edicionet 2011 dhe 2019. Ai gjithashtu ka përfaqsuar Kilin në FIFA Kupën e Botës 2010 dhe 2014, si dhe ka luajtur edhe në FIFA Kupën e Konfederatave 2017.

Karriera me klube
Colo-Colo
Debutimi i Vidalit si profesionist erdhi në ndeshjen e parë finale të Torneo Apertura 2006 kundër rivalëve Universidad de Chile. Ai zëvëndësoi Gonzalo Fierron në pjesën e dytë. Colo-Colo fitoi ndeshjen 2–1 si dhe fitoi edhe kampionatin. Në sezonin e ardhshëm (Torneo Clausura), ai u bë një lojtar i rëndësishëm në skuadër, duke udhëhequr Colo-Colon drejt kampionatit të dytë rresht.

Bayer Leverkusen
Pas mbarimit të Turnamentit Apertura 2007, Vidal u largua nga Colo-Colo dhe u transferua te Bayer Leverkusen në merkaton verore të atij viti. Bayer e kishte ndjekur progresin e lojtarit për disa kohë dhe performancat e tij në Kupën e Botës nën-17 2007 e bindën drejtorin sportiv të Leverkusenit Rudi Völler për të udhëtuar në Kili për të bindur 20 vjeçarin të transferohej në Gjermani. Dy klubet ranë dakord për vlerën 11 milion $ për kontratën, me Leverkusenin që pagoi 7.7 milion $ për 70% të kartonit të tij. Me këtë transferim ai u bë lojtari kilian më i shtrenjtë në histori, duke thyer transferimin e Matías Fernández te Villarreal për 9 milion $.

Juventus
Pas një sezoni pozitiv me Leverkusenin, Vidal ishte i lidhur me disa klube, përfshirë edhe rivalët e Bayern München. Pavarësisht kësaj, ai u transferua te Juventusi më 22 korrik 2011 për 10.5 milion €, duke firmosur deri në qershor 2016. Ai debutoi zyrtarisht në ndeshjen hapëse të kampionatit kundër Parmës më 11 shtator, duke hyrë në pjesën e dytë në vend të Alessandro Del Pieros; gjashtë minuta pasi kishte hyrë, Vidal shënoi golin e katërt të ekipit që fitoi 4–1 në Juventus Stadium.

Bayern München
Më 28 korrik 2015, Vidal u rikthye në Bundesligë, duke firmosur një marrëveshje katër-vjeçare me Bayern München për 37 milion € plus 3 milion € bonuse. Ai debutoi katër ditë më vonë në ndeshjen e DFL-Supercup 2015 kundër VfL Wolfsburg, duke u aktivizuar si zëvëndësues në minutën e 74të në vend të Thiagos. Koha e rregullt dhe shtesa u mbyllën në barazim 1–1, por Bayerni u mposht në gjuajtjet e penalltive, ku Vidal shënoi në tentativën e tij.

Barcelona
Më 3 gusht 2018, Barcelona njoftoi se kishte firmosur me Vidal nga Bayern München. Ai u prezantua si një lojtar i klubit më 6 gusht, duke nënshkruar një kontratë tre-vjeçare. Gazeta Diario AS raportoi se shuma e transferimit ishte 19 milion € plus bonuse të ndryshme, kurse gazeta tjetër Sport raportoi se Barcelona kishte paguar 18 milion € plus 3 milion bonuse të ndryshme.

Internazionale
Më 22 shtator 2020, Inter dhe Barcelona njoftuan transferimin e Vidal për shumën e 1 milion € në bonuse të ndryshme.

Karriera ndërkombëtare
Vidal debutoi me Kilin në një ndeshje miqësore kundër Venezuelës të fituar me rezultatin 1–0. Ai më pas u bë titullar nën drejtimin e trajnerit Marcelo Bielsa gjatë fushatës kualifikuese të FIFA Kupës së Botës 2010, duke luajtur 11 ndeshje dhe shënuar një gol. Vidal ishte një nga 23 lojtarët e thirrur për të marrë pjesë në turnamentin e zhvilluar në Afrikën e Jugut; ai luajti në të katërta ndeshjet e Kilit, e cila u eliminua në raundin e 16-tave nga Brazili.

Stili i lojës
Vidal është një lojtar taktikisht i shkathtët dhe punëtor, i cili mund të luaj në çdo pozicion të mesfushës dhe në formacione të ndryshme. Ai fillimisht luajti në disa pozicione mbrotjëse në mesfushë në vitet e para të karrierës, para se të konsolidohej në rolin e mesfushorit të qëndrës me Juventusin. Në këtë rol, ai ishte i aftë të ndihmonte shokët e ekipit si në mbrojtje ashtu dhe në sulm.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaColo-Colo2005Primera División20———202006190—123—3132007152—80—232Gjithsej362—203—565Bayer Leverkusen2007–08Bundesliga2410090—3312008–0929363——3562009–1031110——3212010–1133102192—4413Gjithsej1171594182—14421Juventus2011–12Serie A33720——3572012–13311041931145152013–143211101271046182014–152874012110458Gjithsej1243511133113117148Bayern München2015–16Bundesliga30461102104772016–172745183114192017–18226507010356Gjithsej79141622553112322Barcelona2018–19La Liga33380110105332019–20338207010438Gjithsej6611100180209611Internazionale2020–21Serie A100000—10Gjithsej karriera423774671142182591107

Trofe
Klube
Colo-Colo
 Primera División de Chile: 2006-A, 2006-C, 2007-A

Juventus
 Serie A: 2011–12, 2012–13, 2013–14, 2014–15
 Coppa Italia: 2014–15
 Supercoppa Italiana: 2012, 2013

Bayern Munich
 Bundesliga: 2015–16, 2016–17, 2017–18
 DFB-Pokal: 2015–16
 DFL-Supercup: 2016, 2017

Barcelona
La Liga: 2018–19
 Supercopa de España: 2018

Kombëtarja
Kili
 Copa América: 2015, 2016

Personale
Ekipi i Sezonit i Bundesligës: 2010–11, 2015–16
Lojtari më i mirë kilian jashtë: 2011
Lojtari i Vitit i Juventusit: 2012–13

 Referime 

Lidhje të jashtme

Arturo Vidal te BDFutbol
Arturo Vidal te fussballdaten.de
Arturo Vidal te ESPN FC
Arturo Vidal – Rekordi në kompeticionet e FIFA-s
Arturo Vidal – Rekordi në kompeticionet e UEFA-s
Arturo Vidal te Soccerbase

Kategoria:Lindje 1987
Kategoria:Njerëz që jetojnë
Kategoria:Futbollistë kilianë
Kategoria:Futbollistë në kombëtaren kiliane
Kategoria:Futbollistë në Colo-Colo
Kategoria:Futbollistë në Bayer 04 Leverkusen
Kategoria:Futbollistë në Juventus F.C.
Kategoria:Futbollistë në FC Bayern München
Kategoria:Futbollistë në FC Barcelona
Kategoria:Futbollistë në F.C. Internazionale Milano
Kategoria:Futbollistë në Bundesliga
Kategoria:Futbollistë në Serie A
Kategoria:Futbollistë në La Liga